JCK ออกหุ้นกู้ 450 ลบ.อายุ 2 ปี เสนอขายรายใหญ่ 21-26 ก.ย. ระดมทุนใช้คืนตั๋วแลกเงิน
JCK ออกหุ้นกู้ 450 ลบ.อายุ 2 ปี เสนอขายรายใหญ่ 21-26 ก.ย. ระดมทุนใช้คืนตั๋วแลกเงิน
11 ก.ย. 2561

บริษัท เจซีเค อินเตอร์เนชั่นแนล จำกัด (มหาชน) หรือ JCK เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2561 มูลค่าไม่เกิน 450 ล้านบาท อายุ 2 ปี ครบกำหนดไถ่ถอน ปี พ.ศ. 2563 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน กำหนดอัตราดอกเบี้ยคงที่ร้อยละ 6.50 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 21, 24-26 ก.ย.61 ผ่านบล.เอเซีย พลัส และ บล.เคที ซีมีโก้ เป็นผู้จัดการการจัดจำหน่ายหุ้นกู้
ทั้งนี้ บริษัทจะนำเงินที่ได้จากการเสนอขายหุ้นกู้ดังกล่าวไปใช้เพื่อใช้ชำระคืนตั๋วแลกเงินที่ครบกำหนดในช่วงเดือน ต.ค.61 จำนวน 432 ล้านบาท และตั๋วแลกเงินที่ครบกำหนดไถ่ถอนในช่วงเดือน ธ.ค.61 จำนวน 20 ล้านบาท